
Креативтік индустриялар саласында мемлекеттік қолдаудың қаржылай шараларын ұсыну үшін жобаларды іріктеу жөніндегі конкурстық және апелляциялық комиссиялардың ережелері мен құрамын бекіту туралы


Қазақстан Республикасы Премьер-Министрінің орынбасары -Мәдениет және ақпарат министрінің 2025 жылғы 29 желтоқсандағы № 693-НҚ бұйрығымен бекітілген Креативтік индустрияға мемлекеттік қолдау көрсету және оны ынталандыру қағидаларының 13-тармағына сәйкес БҰЙЫРАМЫН:
 1. Мыналар: 
1) осы бұйрыққа 1-қосымшаға сәйкес Креативті индустриялар саласында мемлекеттік қолдаудың қаржылай шараларын ұсыну үшін жобаларды іріктеу жөніндегі конкурстық және апелляциялық комиссиялар туралы ереже; 
2) осы бұйрыққа 2-қосымшаға сәйкес Креативті индустриялар саласында мемлекеттік қолдаудың қаржылай шараларын ұсыну үшін жобаларды іріктеу жөніндегі конкурстық комиссияның құрамы; 
3) осы бұйрыққа 3-қосымшаға сәйкес Креативті индустриялар саласында мемлекеттік қолдаудың қаржылай шараларын ұсыну жөніндегі шағымдарды қарау бойынша апелляциялық комиссияның құрамы бекітілсін.
2. Қазақстан Республикасы Мәдениет және ақпарат министрлігінің Креативті индустриялар департаменті:
1) осы бұйрықты Қазақстан Республикасы Мәдениет және ақпарат министрлігінің интернет-ресурсында орналастыруды;
2) осы бұйрықты мүдделі тараптарға жеткізуді қамтамасыз етсін.
3. «Креативті индустрияларды дамыту қоры» корпоративтік қоры конкурстық комиссиялардың қызметін ұйымдастырушылық-техникалық сүйемелдеуді қамтамасыз етсін.
4. Осы бұйрықтың орындалуын бақылау жетекшілік ететін Қазақстан Республикасының Мәдениет және ақпарат вице-министріне жүктелсін.
5. Осы бұйрық қол қойылған күнінен бастап күшіне енеді.
	
Қазақстан Республикасы 
Премьер-Министрінің  орынбасары- 

